Zubir Khan

Zubir Khan (lahir 20 November 2000) ialah seorang penyanyi, penulis lirik dan pelakon Malaysia yang terkenal dengan lagu-lagu Tamil dan sumbangannya dalam mempromosikan perpaduan melalui muzik.

Kehidupan awal
Zubir Khan dilahirkan di Semenyih, Selangor, Malaysia. Beliau membesar dalam persekitaran pelbagai budaya yang mempengaruhi minatnya terhadap muzik dan bahasa. Sejak kecil, beliau menunjukkan bakat dalam menyanyi dan menulis lirik. 

Kerjaya
Beliau memulakan kerjaya muzik pada tahun 2019 dengan merakam lagu-lagu Tamil asli dan memuat naiknya di media sosial. Popularitinya melonjak pada tahun 2023 dengan lagu Yennode Macha yang mendapat berjuta tontonan. Beliau turut bekerjasama dengan artis seperti Ezra Kairo dan Mingaling. 

Pada tahun 2022, Zubir membuat debut lakonan dalam siri televisyen Tamil Khadhaanayagi dan dijangka muncul dalam beberapa filem Tamil Malaysia yang akan datang. Beliau menulis sebahagian besar lirik lagunya sendiri dan terus menghasilkan karya yang menggabungkan pop moden dan elemen muzik Tamil tradisional. 

Anugerah
Pada tahun 2024, Zubir Khan menerima Anugerah Muhibbah daripada National Press Club Malaysia dan MACROKIOSK atas sumbangannya dalam mempromosikan perpaduan melalui muzik. 

Zubir Khan diumumkan sebagai Lagu Tamil Persembahan Tertinggi dan Komposer Muda Berpotensi di Anugerah MACP (Badan Perlindungan Hak Cipta Muzik Berhad) 2025.

Kehidupan peribadi
Zubir aktif di media sosial, sering berinteraksi dengan peminat dan berkongsi perkembangan muzik serta projeknya. Beliau dikenali kerana dedikasi, ketekunan, dan usaha untuk memberi inspirasi kepada artis muda di Malaysia. 

Diskografi
 Yennode Macha (2023)  
 Oh My Khadhale (2024)  
 Deepavali Sudah Mari (akan datang, 2025)

 Kehilangan Tangan 
Pada usia 4 tahun, Zubir mengalami kemalangan di kilang roti milik ayahnya, yang menyebabkan beliau kehilangan sebahagian tangan kanannya. Beliau menjelaskan bahawa kecacatan tersebut berpunca daripada kemalangan apabila tangan kanannya termasuk ke dalam mesin kek ketika beliau berusia empat tahun. 

Zubir kesal apabila ada pihak masih mempersoalkan kecacatan tangannya. Walaupun sudah banyak kali menerangkan keadaan dirinya, beliau rasa terkilan apabila masih ramai bertanya tentang kecacatan pada bahagian tangan kanannya. Apa lebih membuatkan beliau kecewa, ada pula yang menganggap beliau menipu tentang kecacatan dialami demi secebis perhatian. 

Zubir juga berkongsi bahawa beliau tidak lagi menyembunyikan kekurangan diri dan semakin terbuka berkongsi perkara itu dengan pengikutnya di media sosial. Dulu beliau memakai beg untuk menyembunyikan tangan yang kudung, namun kini beliau lebih terbuka dan menjelaskan keadaan sebenar kepada peminat. 

Pautan luar
 Biodata Zubir Khan
 Instagram  
 TikTok  
 Malay Mail article on Zubir Khan's acting debut

Rujukan